biswa921/hiwiki-latest-pages-articles-raw huggingface dataset:
खेप प्रक्रमण

कम्प्यूटर पर, किसी निर्धारित क्रम से, किसी व्यक्ति के हस्तक्षेप के बिना, एक के बाद एक करके कई प्रोग्राम (या कार्य) चलाने को खेप प्रक्रमण (बैच प्रोसेसिंं) कहते हैं। इसे 'गण प्रक्रमण' भी कहते हैं।

 लाभ 
 खेप प्रक्रमण का उपयोग करके किसी काम करने का समय इस प्रकार रख सकते हैं कि यह काम तब किया जाय जब संगणन के संसाधन व्यस्त न हों।

 इसमें संगणन के संसाधनों का भरपूर उपयोग होता है क्योंकि बात-बात पर व्यक्तिगत हस्तक्षेप की आवश्यकता नहीं होती।
  
 काम को समाप्त करने में कुल मिलाकर कम समय लगता है।

 मानवीय गलती की सम्भावना बहुत कम हो जाती है। 

 खेप प्रक्रमण के कुछ उदाहरण 
 दक्षतापूर्वक डेटाबेस को अद्यतन करने हेतु

 डिजिटल छबियों के आकार बदलने, वाटरमार्क जोड़ने, दूसरे छबि-प्रारूपों में बदलने आदि के लिए

 परिवर्तन - खेप प्रक्रमण का उपयोग कम्प्यूटर फाइलों को एक प्रारूप से दूसरे प्रारूप में बदलने के लिए भी किया जा सकता है। उदाहरण के लिए निजी या पुराने प्रारूप वाली फाइलों को मानक फाइल प्रारूपों में बदलना, पीडीएफ फाइलों को टेक्स्ट या डॉख फाइल में बदलना आदि।

 बहुत सी फाइलों को एक साथ डाउनलोड करना

 बाहरी कड़ियाँ
 Batching systems (video) - for information regarding industrial batching systems.
 Batch Performance (Web Site) - for information regarding new industry standard batch performance improvements.
 Batch Printing (Web Site) - for information regarding batch printing computer files.
 JEM, The Bee a java and cloud application which implements a batch execution environment]

श्रेणी:कार्य नियोजन
भजन लाल

भजन लाल (६ अक्टूबर १९३० – ३ जून २०११) तीन बार हरियाणा के मुख्यमंत्री रहे। वह पहली बार 1979 में फिर से 1982 और 1991 में हरियाणा के मुख्यमंत्री बने थे। वह एक बार केंद्रीय कृषि मंत्री रह चुके थे।

 निजी जीवन 

भजनलाल बिश्नोई का जन्म 6 अक्टूबर 1930 को (मांझू/मांजू गोत्र) के बिश्नोई जाट किसान परिवार में हुआ था जो ब्रिटिश भारत के बहावलपुर रियासत का एक कोरानवाली गाँव था, जो अब पाकिस्तान में है।

उन्होंने जसमादेवी से शादी की, जिनसे उनके दो बेटे हुए - चंदर मोहन बिश्नोई और कुलदीप बिश्नोई - और एक बेटी रोशनी हुई। उन्होंने अपने पेशे की शुरुआत हिसार जिले के आदमपुर शहर में एक व्यापारी के रूप में की और बाद में आदमपुर (विधानसभा क्षेत्र) से राजनीति में प्रवेश किया।

 हरियाणा के मुख्यमंत्री के रूप में कार्यकाल 
#नामपदभार ग्रहण तिथिकार्यकाल समाप्तिपार्टी कार्यालय में दिन 6 भजन लाल 29 जून 1979 22 जनवरी 1980 जनता पार्टी 208 दिन 6* भजन लाल [2] 22 जनवरी 1980 5 जुलाई 1985 भारतीय राष्ट्रीय कांग्रेस 1992 दिन 14 भजन लाल [3] 23 जुलाई 1991 9 मई 1996 भारतीय राष्ट्रीय कांग्रेस 1752 दिन [कुल 3952 दिन]

 निधन 
३ जून २०११ को दिल का दौरा पड़ने से उनका निधन हो गया।
 इन्हें भी देखें
 हरियाणा के मुख्यमंत्रियों की सूची
 भारत के राज्यों के मुख्यमंत्री

 सन्दर्भ 

श्रेणी:हरियाणा के लोग
श्रेणी:हिसार के लोग
श्रेणी:हरियाणा के राजनीतिज्ञ
श्रेणी:हरियाणा के मुख्यमंत्री
श्रेणी:1930 में जन्मे लोग
श्रेणी:२०११ में निधन
श्रेणी:जाट लोग
श्रेणी:बिश्नोई
भूपेंद्र सिंह हुड्डा

भूपेंद्र सिंह हुड्डा (जन्म 15 सितंबर 1947) वह स्वतंत्रता सेनानी एवं भारतीय संविधान सभा के सदस्य रहे रणबीर सिंह हुड्डा के पुत्र तथा भारतीय राष्ट्रीय काँग्रेस के एक राजनेता हैं। वे मार्च 2005 से अक्टूबर 2014 तक हरियाणा के  मुख्यमंत्री रहे। अक्टूबर 2009 में काँग्रेस के दोबारा जीतने पर उन्होनें दूसरी पारी की शुरुआत की जो कि हरियाणा के इतिहास में 1972 के बाद पहली बार था।

 2014 के हरियाणा विधान सभा चुनाव में कांग्रेस की हार के बाद 19 अक्टूबर 2014 को उन्होंने पद से इस्तीफा दे दिया।

उनके पिता रणबीर सिंह हुड्डा भारत की संविधान सभा के सदस्य रहे।

 सन्दर्भ 

श्रेणी:हरियाणा के मुख्यमंत्री
श्रेणी:1947 में जन्मे लोग
श्रेणी:जीवित लोग
श्रेणी:हरियाणा के लोग
श्रेणी:जाट लोग
श्रेणी:हरियाणा के राजनीतिज्ञ
श्रेणी:रोहतक के लोग
२०१३ विधानसभा चुनाव

2013 में इन राज्यों में विधानसभा चुनाव हुए -

 राजस्थान 

 चुनाव तिथि - १ दिसम्बर २०१३
 मतगणना तिथि- ८ दिसम्बर २०१३
 प्रमुख भागीदार दल - कांग्रेस (सत्ताधारी) और भाजपा (विपक्ष)
 कुल सीटें - २००
 परिणाम - भाजपा ने १६३ सीटें जीतनकर साथ सत्ता प्राप्त की।

 मध्यप्रदेश 

 चुनाव तिथि - नवंबर २०१३
 मतगणना तिथि- ८ दिसम्बर २०१३
 प्रमुख भागीदार दल - भाजपा (सत्ताधारी) और कांग्रेस (विपक्ष)
 कुल सीटें - २३०
 परिणाम - भाजपा ने १६५ सीटें जीतकर सता बरकरार रखी।

 छत्तीसगढ़
 चुनाव तिथि - नवंबर २०१३
 मतगणना तिथि- ८ दिसम्बर २०१३
 प्रमुख भागीदार दल - भाजपा (सत्ताधारी) और कांग्रेस (विपक्ष)
 कुल सीटें - ९० 
 परिणाम - भाजपा ने ४९ सीटें जीतकर सता बरकरार रखी।

 मिजोरम 
 चुनाव तिथि - नवंबर २०१३
 मतगणना तिथि- ९ दिसम्बर २०१३
 प्रमुख भागीदार दल - 
 कुल सीटें
 परिणाम

 दिल्ली 
 चुनाव तिथि - ४ दिसम्बर २०१३
 मतगणना तिथि- ८ दिसम्बर २०१३
 प्रमुख भागीदार दल - कांग्रेस (सत्ताधारी), भाजपा (विपक्ष) और आम आदमी पार्टी (लोकपाल आंदोलन से उभरी) 
और आदमी पार्टी
 कुल सीटें - ७०
परिणाम

right|thumb|200px|

|- align=center
!style="background-color:#E9E9E9" class="unsortable"|
!style="background-color:#E9E9E9" align=center|दल
!style="background-color:#E9E9E9" align=center|ध्वज
!style="background-color:#E9E9E9" |उम्मीदवार

!style="background-color:#E9E9E9" |सीटें जीती

!style="background-color:#E9E9E9" |परिवर्तन
!style="background-color:#E9E9E9" |सीट %
!style="background-color:#E9E9E9" |वोट %
!style="background-color:#E9E9E9" |परिवर्तन
|-

| style="background: ;" |
|भाजपा
||||66||31|| 8||44||-||
|-
| style="background: ;" |
|आप
|35px|||70||28|| 28||40||-||
|-
| style="background: ;" |
|कांग्रेस
|||70||8|| 35||11.5||-||
|-
| style="background: darkblue;" |
|जद (यू)
||35px||-||1|| 1||1.5||-||
|-
| style="background: teal;" |
|शिअद
||35px||4||1|| 1||1.5||-||
|-
| style="background:grey;" |
|अन्य
||||-||0|| 3||0||-||
|-
| style="background:lightgrey;" |
|निर्दलीय
||||-||1|| 0||1.5||-||
|-
|- class="unsortable"
!colspan=2 style="background-color:#E9E9E9"|!!style="background-color:#E9E9E9"|!!style="background-color:#E9E9E9"|कुल!!style="background-color:#E9E9E9"|223!!style="background-color:#E9E9E9"|मतदान!!style="background-color:#E9E9E9"| 70.23%!!style="background-color:#E9E9E9"|मतदाता!!style="background-color:#E9E9E9"|4,36,00,000
|}

 सन्दर्भ 

श्रेणी:2013 में भारत
श्रेणी:भारत में चुनाव
श्रेणी:विधानसभा चुनाव
कैथल विधानसभा निर्वाचन क्षेत्र, हरियाणा

कैथल विधानसभा निर्वाचन क्षेत्र, हरियाणा हरियाणा में कैथल जिले में स्थित विधान सभा क्षेत्र है। यह क्षेत्र कुरुक्षेत्र लोक सभा निर्वाचन क्षेत्र के अन्तर्गत आता है।

 विधायक 
वर्तमान विधायक श्री लीला राम हैं जो कि भारतीय जनता पार्टी राजनीतिक दल से संबद्ध हैं।

 वर्षचुने गये विधायक का नाम पार्टी संबद्धता 2019  लीला राम भारतीय जनता पार्टी 2014  रणदीप सिंह सुरजेवाला भारतीय राष्ट्रीय कांग्रेस 2009  रणदीप सिंह सुरजेवाला  भारतीय राष्ट्रीय कांग्रेस 2005  शमशेर सिंह सुरजेवाला  भारतीय राष्ट्रीय कांग्रेस 2000 लीला राम  इण्डियन नैशनल लोकदल 1996 चरण दास शोरेवाला  एसएपी 1991 सुरेन्द्र कुमार मदान  भारतीय राष्ट्रीय कांग्रेस 1987 सुरेन्द्र कुमार मदान  लोकदल 1982 रोशनलाल तिवारी  भारतीय राष्ट्रीय कांग्रेस 1977 रघुनाथ  जेएनपी  1972 चरण दास  भारतीय राष्ट्रीय कांग्रेस  1968 ओम प्रभा जैन  भारतीय राष्ट्रीय कांग्रेस  1967 ओम प्रभा जैन  भारतीय राष्ट्रीय कांग्रेस 1966 ओम प्रभा जैन =              
                            भारतीय राष्ट्रीय कांग्रेस
  1962 ।। ओम प्रभा जैन =भारतीय राष्ट्रीय कांग्रेस
  1957 ।। ओम प्रभा जैन =भारतीय राष्ट्रीय कांग्रेस

 सन्दर्भ 

 ये भी देखें 

 कुरुक्षेत्र लोक सभा निर्वाचन क्षेत्र

श्रेणी:हरियाणा के विधानसभा निर्वाचन क्षेत्र
श्रेणी:हरियाणा विधानसभा
ऐलनाबाद विधानसभा निर्वाचन क्षेत्र, हरियाणा

ऐलनाबाद विधानसभा निर्वाचन क्षेत्र, हरियाणा हरियाणा में सिरसा जिले में स्थित विधान सभा क्षेत्र है। यह क्षेत्र सिरसा लोक सभा निर्वाचन क्षेत्र के अन्तर्गत आता है।

 विधायक 
वर्तमान विधायक अभय सिंह चौटाला हैं।

 वर्षचुने गये विधायक का नाम पार्टी संबद्धता 2009  अभय सिंह चौटाला इंडियन नेशनल लोकदल 2005  डॉ॰ सुशील कुमार इंदोराइंडियन नेशनल लोकदल 2000    1996    1991   1987   1982   1977   1972   1968   1967    1966  

 सन्दर्भ 

 ये भी देखें 

 सिरसा लोक सभा निर्वाचन क्षेत्र

श्रेणी:हरियाणा के विधानसभा निर्वाचन क्षेत्र
पंचकोश

योग की धारणा के अनुसार मानव का अस्तित्व पाँच भागों में बंटा है जिन्हें पंचकोश कहते हैं। ये कोश एक साथ विद्यमान अस्तित्व के विभिन्न तल समान होते हैं। विभिन्न कोशों में चेतन, अवचेतन तथा अचेतन मन की अनुभूति होती है। प्रत्येक कोश का एक दूसरे से घनिष्ठ सम्बन्ध होता है। वे एक दूसरे को प्रभावित करती और होती हैं।

ये पाँच कोश हैं - 
अन्नमय कोश - अन्न तथा भोजन से निर्मित। शरीर और मस्तिष्क। सम्पूर्ण दृश्यमान जगत, ग्रह-नक्षत्र, तारे और हमारी यह पृथ्वी, आत्मा की प्रथम अभिव्यक्ति है। यह दिखाई देने वाला जड़ जगत जिसमें हमारा शरीर भी शामिल है यही अन्न से बना शरीर अन्नरसमय कहलाता हैं। इसीलिए वैदिक ऋषियों ने अन्न को ब्रह्म कहा है। यह प्रथम कोश है जहाँ आत्मा स्वयं को अभिव्यक्त करती रहती है। शरीर कहने का मतलब सिर्फ मनुष्य ही नहीं सभी वृक्ष, लताओं और प्राणियों का शरीर।‍ जो आत्मा इस शरीर को ही सब कुछ मानकर भोग-विलास में निरंतर रहती है वही तमोगुणी कहलाती है। इस शरीर से बढ़कर भी कुछ है। इस जड़-प्रकृति जगत से बढ़कर भी कुछ है।  जड़ का अस्तित्व मानव से पहिले का है। प्राणियों से पहिले का है। वृक्ष और समुद्री लताओं से पहिले का है। पहिले पाँच तत्वों (अग्नि, जल, वायु, पृथवि, आकाश) की सत्ता ही विद्यमान थी। इस जड़ को ही शक्ति कहते हैं- अन्न रसमय कहते हैं। यही आत्मा की पूर्ण सुप्तावस्था है। यह आत्मा की अधोगति है। फिर जड़ में प्राण, मन और बुद्धि आदि सुप्त है। इस शरीर को पुष्‍ट और शुद्ध करने के लिए यम, नियम और आसन का प्रवधान है।  
प्राणमय कोश - प्राणों से बना। स्वास लेने से हमारे अन्नमय कोश से जो स्पंदन बाहर तरफ़ जाता है उससे हमारे चारों तरफ़ तरंगों का क्रम बन जाता है, यही हमारा प्राणमय कोश होता है, मानसिक और शारीरिक रूप से स्वस्थ मनुष्य पूर्ण साँस लेता है तो उसका प्राणमय कोश उत्तम अवस्था में रहता है, प्राणायाम के सतत प्रयोग से प्राणमय कोश को स्वस्थ रखा जा सकता है।
मनोमय कोश - मन से बना। हम जो देखते, सुनते हैं अर्थात हमारी इन्द्रियों द्वारा जब कोई सन्देश हमारे मस्तिष्क में जाता है तो उसके अनुसार वहाँ सूचना एकत्रित हो जाती है, और मस्तिष्क से हमारी भावनाओं के अनुसार रसायनों का श्राव होता है जिससे हमारे विचार बनते हैं, जैसे विचार होंते हैं उसी तरह से हमारा मन स्पंदन करने लगता है और इस प्रकार प्राणमय कोश के बाहर एक आवरण बन जाता है यही हमारा मनोमय कोश होता है l
विज्ञानमय कोश - अन्तर्ज्ञान या सहज ज्ञान से बना कोश विज्ञानमय कोश कहलाता है।
आनंदमय कोश - आनन्दानुभूति से बना।

योग मान्यताओं के अनुसार चेतन और अवचेतन मन का संपर्क प्राणमय कोश के द्वारा होता है  । स्वामी सत्यानंद सरस्वती द्वारा लिखित स्वर योग के तहत कोशों के मनोवैज्ञानिक आयाम, शारीरिक दशा और अनुभूति के प्रकार का उल्लेख किया गया।

 सन्दर्भ 

इन्हें भी देखें
कोश (डिक्शनरी)
राजकोष

बाहरी कड़ियाँ
पाँच कोश और उनका अनावरण (स्पीकिंग ट्री)
आत्मा का अन्नमय कोश-1 (वेबदुनिया)

Category:योग
दीपिका कुमारी

दीपिका कुमारी महतो  (13 जून 1994) एक रिकर्व भारतीय महिला तीरंदाज हैं। बिल्कुल निचले पायदान से निशानेबाजी के खेल में शुरुआत करने वाली वे आज अंतरराष्ट्रीय स्तर की शीर्ष खिलाड़ियों में से एक हैं।

 प्रारम्भिक जीवन 
दीपिका का जन्म 13 जून 1994 में झारखण्ड राज्य की राजधानी राँची के रातू नामक स्थान में ऑटो चालक शिवनारायण महतो और राँची मेडिकल कॉलेज में नर्स गीता महतो के घर हुआ था। अत्यन्त निर्धन परिवार से ताल्लुक रखने वाली दीपिका को अभी हाल में ही झारखण्ड सरकार ने राँची शहर में निशुल्क आवासीय भूखण्ड देने की घोषणा की है।
वर्तमान में दीपिका टाटा स्टील कम्पनी के खेल विभाग की प्रबन्धक हैं।

 करियर एवं उपलब्धियाँ

दीपिका को तीरंदाजी में पहला मौका 2005 में मिला जब उन्होने पहली बार अर्जुन आर्चरी अकादमी ज्वाइन किया। यह अकादमी झारखंड के मुख्यमंत्री अर्जुन मुंडा की पत्नी मीरा मुंडा ने खरसावां में शुरू की थी। तीरंदाजी में उनके प्रोफेशनल करियर की शुरुआत 2006 में हुई जब उन्होंने टाटा तीरंदाजी अकादमी ज्वाइन किया। उन्होने यहां तीरंदाजी के दांव-पेच सीखे। इस युवा तीरंदाज ने 2006 में मैरीदा मेक्सिको में आयोजित वर्ल्ड चैंपियनशिप में कम्पाउंट एकल प्रतियोगिता में स्वर्ण पदक हासिल किया। ऐसा करने वाली वे दूसरी भारतीय थीं। यहां से शुरू हुए सफर ने उन्हें विश्व की नम्बर वन तीरंदाज का तमगा हासिल कराया। सबसे पहले वर्ष 2009 में महज 15 वर्ष की दीपिका ने अमेरिका में हुई 11वीं यूथ आर्चरी चैम्पियनशिप जीत कर अपनी उपस्थिति जाहिर की थी। फिर 2010 में एशियन गेम्स में कांस्य हासिल किया। इसके बाद इसी वर्ष कॉमनवेल्थ खेलों में महिला एकल और टीम के साथ दो स्वर्ण हासिल किये। राष्ट्रमण्डल खेल 2010 में उन्होने न सिर्फ व्यक्तिगत स्पर्धा के स्वर्ण जीते बल्कि महिला रिकर्व टीम को भी स्वर्ण दिलाया। भारतीय तीरंदाजी के इतिहास में वर्ष 2010 की जब-जब चर्चा होगी, इसे देश की रिकर्व तीरंदाज दीपिका के स्वर्णिम प्रदर्शनों के लिए याद किया जाएगा। फिर इस्तांबुल में 2011 में और टोक्यो में 2012 में एकल खेलों में रजत पदक जीता। इस तरह एक-एक करके वे जीत पर जीत हासिल करती गईं। इसके लिए उन्हें अर्जुन पुरस्कार दिया गया। 2016 में राष्ट्रपति प्रणब मुखर्जी ने दीपिका को पद्म श्री से सम्मानित किया। 

 सन्दर्भ 

 बाहरी कड़ियाँ

 विश्व तीरंदाजी में दीपिका कुमारी
 दीपिका कुमारी की आधिकारिक वेबसाईट

श्रेणी:भारत के खिलाड़ी
श्रेणी:1994 में जन्मे लोग
श्रेणी:जीवित लोग
श्रेणी:भारतीय तीरंदाज
श्रेणी:भारतीय महिला तीरंदाज
श्रेणी:तीरंदाजी
श्रेणी:2016 ओलम्पिक में भारत के खिलाड़ी
आई टी सी ग्रैंड चोला होटल

thumb|दि आई टी सी ग्रैंड चोला, चेन्नई
दि आई टी सी ग्रैंड चोला, चेन्नई का पांच सितारा लक्ज़री वाला होटल है। मुंबई स्थित रिनेसंस और ग्रैंड हयात के बाद यह भारत का तीसरा सबसे बड़ा होटल है। इस होटल को ‘लक्ज़री कलेक्शन’ का टैग प्राप्त है-जो की इंटरनेशनल हॉस्पिटैलिटी ग्रुप स्टारवुड होटल्स के द्वारा फ्रैंचाइज़ किया हुआ एक ब्रांड है। यह होटल इस ग्रुप का नौवां ‘लक्ज़री कलेक्शन’ होटल है। १,६००,००० वर्ग फीट पर बना यह होटल समग्र रूप से भारत का सबसे बड़ा एकमात्र होटल है। जिसके निर्माण में १२००० मिलियन भारतीय रूपए लगे हैं।

 इतिहास 
होटल का प्रस्ताव ८००० से १०००० भारतीय मुद्रा के प्रारंभिक खर्च पर पारित किया गया था। इसका उद्घाटन १५ सितम्बर २०१२ को तमिलनाडु की मुख्यमंत्री जयललिता द्वारा किया गया था।</ref> जिसके निर्माण में १२००० मिलियन भारतीय रूपए लगे हैं।

 शिल्प  
होटल का निर्माण दक्षिण भारतीय मंदिर शिल्प के आधार पर हुआ है तथा मंदिरों के अनुरूप ही इसमें चार प्रवेश द्वार हैं, जिनके नाम ‘वालवान’, ‘सेम्बियान’, ‘किल्ली’ और ‘ग्रैंड चोला’ हैं।
इसमें प्रयुक्त शिल्प का आधार ४६२ खम्भे हैं। जिसमें से अधिकांश में हस्त शिल्प से कलाकृतियाँ बनायीं गयी हैं जो की तंजावुर के वीर भद्रेश्वर मंदिर से प्रेरित है। होटल में 1मिलियन वर्ग फीट पत्थर का प्रयोग हुआ है, जिसमें पत्थर की ५७ प्रजातियों का प्रयोग किया गया है। सूक्ष्म पत्थर का कार्य ममाल्लापुरम के ४००० से अधिक कारीगरों द्वारा किया गया है।

 हरित (प्रकृति सहयोगी) गुण 
होटल की ऊर्जा आवश्यकताओं की आपूर्ति सभी पुनर्नवीकरणीय स्रोत्रों से होती है जिसमें व्यर्थ किया हुआ पानी भी शामिल है।

 सुविधाएँ 
होटल के ६०० कमरों में ५२२ कमरे हैं तथा ७८ सुविधा स्थल हैं। इन कमरों में ३२६ विशिष्ट क्लब कक्ष, ३१ईवा कक्ष, १३२ टावर कक्ष, ४८ आई टी सी वन कक्ष तथा १४ डीलक्स सुइट्स शामिल हैं। ६१५ वर्ग फीट में विस्तृत टावर कक्ष आदि का विशिष्ट प्रवेश है, जो कि पहली मंजिल से सातवीं मंजिल तक फैले हैं। ४०५ वर्ग फीट में फैले विशिष्ट क्लब कक्ष दूसरे से दसवें मंजिल तक पहली विंग में हैं होटल में १० भोजनादि स्थल हैं जिसमें पेशावरी, रॉयल वेजा, मद्रास पेवेलियन, कैफ़े मेर्कैरा आदि शामिल हैं।। होटल में आउटडोर पूल की सुविधा तीनों विंग्स में है तथा खरीददारी के लिए शौपिंग एरिया भी है। होटल में तीन स्विमिंग पूल भी हैं जो कि बैंक्वेट हाल के ऊपर हैं।

व्यावसायिक सुविधाओं में रेस्टोरेंट्स, हेल्थ स्पा, ३०,००० वर्ग फीट का बैंक्वेट स्थल शामिल है जिसमें ६०० तक अतिथि आ सकते हैं। इसके अलावा एक प्रदर्शन स्थल, एक २६२५ फीट का ऑडिटोरियम,४ मीटिंग कक्ष, एक प्राइवेट मल्टीप्लेक्स है जिसमें १०० अतिथि आ सकते हैं तथा १००० कारों की पार्किंग की सुविधा भी उपलब्ध है। प्रारंभ में होटल ने छत पर एक हेलीपेड बनाने का प्रस्ताव भी रखा था जिसे बाद में ख़ारिज कर दिया गया।

 पुरस्कार एवं मूल्यांकन 
फरबरी २०१३ में होटल को पांच सितारा गृह मूल्यांकन मिला- जो की प्रकृति सहयोगी इमारतों को दिए जाने वाले मूल्यांकन में सबसे ज्यादा है। यह पुरूस्कार राष्ट्रपति प्रणव मुखर्जी द्वारा दिया गया था होटल को अपने दो रेस्टोरेंट्स के लिए टाइम फ़ूड गाइड पुरुष्कार भी मिल चूका है।

 और जानें
 चेन्नई की बृहद्तम इमारतों की सूची

 सन्दर्भ 

श्रेणी:चेन्नई
योगेश्वरी

right|thumb|300px|अम्बाजोगाई स्थित योगेश्वरी (अम्बा) मन्दिर का प्रवेशद्वार
योगेश्वरी का अर्थ दुर्गा होता है। योगीजन इसकी उपासना करते हैं। योगेश्वरी देवी का वर्णन मत्स्य पुराण में मिलता है। 

दुष्टों के संहार के लिये अत्यंत तीक्ष्ण खड्ग उसके हाथ में रहता है और रुद्राक्ष की माला वह धारण करती है। उनकी जिह्वा लंबी है, तीक्ष्ण दाढ़ है, भयंकर मुख है, केश उनके ऊपर को उठे हुए हैं। कंठ में वह नरकपाल और अस्थियों की माला पहनती हैं। उनके वाम हस्त में रक्त और मांस से भरा हुआ खप्पर है और दक्षिण हस्त में वह बर्छी धारण किए हैं। उनके तीन नेत्र हैं। उनका उदर अंदर को घुसा हुआ है।

श्रेणी:हिन्दू देवी देवता
डबवाली विधानसभा निर्वाचन क्षेत्र, हरियाणा

डबवाली हरियाणा में सिरसा जिले में स्थित विधान सभा क्षेत्र है। यह क्षेत्र सिरसा लोक सभा निर्वाचन क्षेत्र के अन्तर्गत आता है। 

 विधायक 
वर्तमान विधायक डॉ॰ अजय सिंह चौटाला हैं  जो कि इनेलो राजनीतिक दल से संबद्ध हैं।। 

 वर्षचुने गये विधायक का नाम पार्टी संबद्धता 2009  डॉ॰ अजय सिंह चौटाला  इनेलो 2005  डॉ॰ सीतारामइनेलो 2000   1996   1991   1987   1982   1977   1972   1968   1967  

 सन्दर्भ 

 ये भी देखें 

श्रेणी:हरियाणा के विधानसभा निर्वाचन क्षेत्र
शीरीन भान

शीरीन भान भारत की एक प्रमुख पत्रकार एवं समाचार उद्धोषिका हैं। वो सीएनबीसी – टीवी१८ की प्रमुख एवं दिल्ली कार्यलय प्रमुख हैं।

व्यक्तिगत जीवन
वह कश्मीरी हिंदू परिवार से है। उन्होंने कश्मीर में केन्द्रीय विद्यालय में और वायुसेना बाल भारती स्कूल (एएफबीबीएस) लोढ़ी रोड, नई दिल्ली में भी अपनी स्कूली शिक्षा की। भान ने सेंट स्टीफ़न कॉलेज, दिल्ली से फिलॉसफी में डिग्री और पुणे विश्वविद्यालय से संचार अध्ययन में मास्टर के साथ स्नातक की उपाधि प्राप्त की, फिल्म और टेलीविजन के साथ विशेषज्ञता के क्षेत्र के रूप में।

व्यवसाय
शीरीन भान का अनुभव 15 साल है, जिनमें से 14 कॉर्पोरेट, नीति समाचार और घटनाओं को ट्रैक करने में खर्च किए गए थे, जो भारत में व्यापार परिदृश्य को परिभाषित करते थे। उन्होंने करियर करण थापर के प्रोडक्शन हाउस इंफोटेमेंट टेलीविज़न में न्यूज-रिसर्चर के रूप में काम कर अपना करियर शुरू किया।

इन्हें भी देखें
 बरखा दत्त
 निस्तुला हेब्बार
 याशिका दत्त
 आरफ़ा ख़ानम शेरवानी
 रवीश कुमार

संदर्भ

श्रेणी:कश्मीर के लोग
श्रेणी:श्रीनगर के लोग
श्रेणी:1976 में जन्मे लोग
श्रेणी:जीवित लोग
श्रेणी:भारतीय महिला पत्रकार
प्रद्युम्न कृष्ण काव

thumb|350px|प्रद्युम्न कृष्ण काव का जन्म स्थान 

प्रद्युम्न कृष्ण काव प्लाज्मा भौतिक विज्ञानी एवं प्लाज्मा अनुसंधान संस्थान के पूर्व निदेशक हैं। उनका जन्म १५ जनवरी १९४८ को श्रीनगर (जम्मू और कश्मीर), भारत में हुआ। उन्होंने अपनी मैट्रीक परीक्षा पंजाब विश्वविद्यालय से (१९५८) और स्नातोकत्तर आगरा विश्वविद्यालय से १९६४ में उत्तीर्ण की। उन्होंने अपनी पी॰एच॰डी॰ भारतीय प्रौद्योगिकी संस्थान दिल्ली से १९६६ में पूर्ण की। उनके पी॰एच॰डी॰ पर्यवेक्षक प्रो॰ एम॰एस॰ सोढ़ा थे और उन्होंने भारतीय प्रौद्योगिकी संस्थान दिल्ली से प्रथम पी॰एच॰डी॰ पूर्ण करने का गौरव प्राप्त किया।  

उन्हे भारत के नागरिक पुरस्कार के रूप में १९८५ में पद्म श्री और १९८६ में शांति स्वरूप भटनागर पुरस्कार से नवाजा गया।

 सन्दर्भ 

 बाहरी कड़ियाँ
 काव का मुखपृष्ठ
श्रेणी:1948 में जन्मे लोग
श्रेणी:श्रीनगर के लोग
श्रेणी:पद्मश्री प्राप्तकर्ता
श्रेणी:भारतीय वैज्ञानिक
श्रेणी:आईआईटी दिल्ली के छात्र
आर राजकुमार

आर... राजकुमार (अथवा आर राजकुमार जिसका पूर्व नाम रम्बो राजकुमार था) प्रभु देवा द्वारा निर्देशित और शिराज़ अहमद द्वारा लिखित २०१३ की बॉलीवुड एक्शन फ़िल्म है। इसके निर्माता विकि रजानी और सुनील लुल्ला हैं एवं फ़िल्म में मुख्य अभिनय भूमिका में शाहिद कपूर और सोनाक्षी सिन्हा हैं। फ़िल्म का यूट्यूब पर प्रचार ट्रेलर १ अक्टूबर २०१३ को जारी किया गया और फ़िल्म ६ दिसम्बर २०१३ को जारी की गई।
श्रीहरी जिन्होंने फ़िल्म में अजीत टाका का अभिनय किया है, का ४९ वर्ष की आयु में मुम्बई के लीलावती अस्पताल में गुर्दे की बिमारी से निधन हो गया।Notice of death of Srihari (श्रीहरि के निधन का समाचार) , द हिन्दू।Notice of death of Srihari (श्रीहरि के निधन का समाचार) , द टाइम्स ऑफ़ इण्डिया
 कथानक 
राजकुमार (शाहिद कपूर) एक उद्देश्यरहित युवा है जो शिवराज (सोनू सूद) नामक नशीली दवाओं का अवैध व्यापार करने वाले के लिए काम करता है। उसका ताजा मिशन मानिक परमार (आशीष विद्यार्थी) नामक प्रतिद्वन्द्वी विक्रेता की हत्या करना है। लेकिन राजकुमार के जीवन में तब परिवर्तन आ जाता है जब वह खूबसूरत आंखों वाली और शिक्षित चन्दा (सोनाक्षी सिन्हा) को देखता है। वह चन्दा के बारे में यह नहीं जानता कि चन्दा एक अनाथ है और उसका पालन पोषण मानिक परमार ने किया हिअ। दोनों की मोहब्बत जब परवान चढ़ने लगती है तभी परमार और शिवराज दुश्मनी भुलाकर एक दूसरे के दोस्त बन जाते हैं और परमार अपनी भतीजी का हाथ, शिवराज के हाथ में सौंपने का फ़ैसला कर लेता है। इससे राजकुमार और शिवराज एक दूसरे के आमने-सामने आ खड़े होते हैं और एक दूसरे के दुश्मन बन जाते हैं।

 कलाकार 
 शाहिद कपूर - राजकुमार
 सोनाक्षी सिन्हा - चन्दा
 सोनू सूद - शिवराज
 आशीष विद्यार्थी - माणिक परमार
 मुकुल देव
 असरानी
 श्रीहरी - अजीत टाका
 चार्मी कौर ("गंदी बात" गाने में विशेष अतिथि)
 रागीनी द्विवेदी ("कद्दू कटेगा" गाने में विशेष अतिथि)
 स्कारलेट मेलिश विल्सन ("कद्दू कटेगा" गाने में विशेष अतिथि)

 संगीत 

फ़िल्म का संगीत प्रीतम ने दिया है। निर्देशक प्रभु देवा प्रीतम के साथ काम करने के इच्छुक थे और अन्त में उन्हें इसका मौका मिल ही गया। फ़िल्म का गीत "गंदी बात" १६ अक्टूबर २०१३ को जारी किया गया जिसको मिका सिंह और कल्पना पटवारी ने गाया है। फ़िल्म का अन्य गीत "साड़ी के फाल सा" अन्तरा मित्रा और नकाश अज़ीज़ ने गाया है।

 सन्दर्भ 

 बाहरी कड़ियाँ
 

 बीबीसी हिन्दी पर फ़िल्म समीक्षा
देवगिरि के यादव

right|thumb|300px|1200 ई में एशिया का राजनैतिक मानचित्र ; इसमें यादव राजवंश और उसके पड़ोसी देखे जा सकते हैं।
देवगिरि के यादव या सेउना यादव (कन्नड : ಸೇವುಣರು (सेवुणरु), मराठी: देवगिरीचे यादव) (850–1334) भारत का एक राजवंश था जिसने अपने चरमोत्कर्ष काल में तुंगभद्रा से लेकर नर्मदा तक के भूभाग पर शासन किया जिसमें वर्तमान महाराष्ट्र, उत्तरी कर्नाटक, मध्य प्रदेश के कुछ भाग शामिल थे। उनकी राजधानी सिन्नर और बाद में देवगिरि हुई जो वर्तमान में दौलताबाद के नाम से जानी जाती है।

 इतिहास 
thumb|right|देवगिरि का किला
यादव वंश भारतीय इतिहास में बहुत प्राचीन है और वह अपना सम्बन्ध प्राचीन यदुवंशी क्षत्रियों से मानता  है। राष्टकूटों और चालुक्यों के उत्कर्ष काल में यादव वंश के राजा अधीनस्थ सामन्त राजाओं की स्थिति रखते थे। पर जब चालुक्यों की शक्ति क्षीण हुई तो वे स्वतंत्र हो गए और वर्त्तमान औरंगाबाद (महाराष्ट्) के क्षेत्र में स्थित देवगिरि (दौलताबाद) को केन्द्र बनाकर उन्होंने अपने उत्कर्ष का प्रारम्भ किया।

भिल्लम-५ (A.D. 1185-93) ने अपनी राजधानी सिन्नर (नासिक के पास) से बदलकर देवगिरि में स्थापित की। वे आंध्र प्रदेश में गौल्ला नाम से भी जाने जाते थे, जो होयसलों के शत्रु थे। मूलतः नासिक से मध्यप्रदेश तक कि भूमि यदुवंशी आभीरों के अधिपत्य में थी। होयसल यादवों की तरह, सेउना यादव भी मूल रूप से पशुपालक या चरवाहा थे। यादवों ने अक्सर खुदको पशुपालक होने में गौरवांकित समझा है।

सेउना राजवंश खुद को उत्तर भारत के यदुवंशी या चंद्रवंशी समाज से अवतरित होने का दावा करता है।Chapter 8, "Yadavas Through the Ages" J.N.S.Yadav (1992)Robin James Moore. Tradition and Politics in South Asia. 1979. Vikas Publishing House. सेऊना मूल रूप से उत्तर प्रदेश के मथुरा से बाद में द्वारिका में जा बसे थे। उन्हें "कृष्णकुलोत्पन्न (भगवान कृष्ण के वंश में पैदा हुये)","यदुकुल वंश तिलक" तथा "द्वारवाटीपुरवारधीश्वर (द्वारिका के मालिक)" भी कहा जाता है।Madhyayugin Bharat (Marathi translation of Medieval India) written and published by Chintaman Vinayak Vaidya, p.468. अनेकों वर्तमान शोधकर्ता, जैसे कि डॉ॰ कोलारकर भी यह मानते हैं कि यादव उत्तर भारत से आए थे। Marathyancha Itihaas by Dr. S.G Kolarkar, p.4, Shri Mangesh Prakashan, Nagpur. निम्न सेऊना यादव राजाओं ने देवगिरि पर शासन किया था-

 दृढ़प्रहार 
 सेऊण चन्द्र प्रथम 
 ढइडियप्पा प्रथम 
 भिल्लम प्रथम 
 राजगी
 वेडुगी प्रथम 
 धड़ियप्पा द्वितीय 
 भिल्लम द्वितीय (सक 922)
 वेशुग्गी प्रथम 
भिल्लम तृतीय (सक 948)
 वेडुगी द्वितीय
 सेऊण चन्द्र द्वितीय (सक 991)
 परमदेव 
 सिंघण
 मलुगी 
अमरगांगेय 
 अमरमालगी 
 भिल्लम पंचम . The quoted pages can be read at Google Book Search .
 सिंघण द्वितीय "Yādava Dynasty" Encyclopædia Britannica. Encyclopædia Britannica 2007 Ultimate Reference Suite
 राम चन्द्र Eternal Garden: Mysticism, History, and Politics at a South Asian Sufi Center by Carl W. Ernst p.107

 सन्दर्भ 

श्रेणी:भारत के ऐतिहासिक राज्य और साम्राज्य
श्रेणी:कर्नाटक का इतिहास
श्रेणी:महाराष्ट्र का इतिहास
श्रेणी:भारत के राजवंश
श्रेणी:हिन्दू राजवंश
श्रेणी:मध्यकालीन भारत का इतिहास
गंधराल

right|thumb|300px|विभिन्न प्रकार के रोजिन
गंधराल या रोज़िन (rosin), रेजिन का एक ठोस रूप है। रोज़िन और रेज़िन एक पदार्थ नहीं हैं। ये दोनों भिन्न भिन्न पदार्थ है। चीड़ और कुछ अन्य वृक्षों से एक स्राव ओलियो रोज़िन (oleo-resin) प्राप्त होता है। इसमें रोज़िन के साथ साथ तारपीन का तेल रहता है। इसके आसवन से तारपीन का तेल आसुत हो निकल जाता है और असवनपात्र में जो अवशिष्ट अंश रह जाता है, वही गंधराल है। रोज़िन बड़े महत्व की व्यापारिक वस्तु है। कई प्रकार के रोज़िन बाजारों में बिकते हैं। उनके रंग, स्वच्छता, साबुनीकरण मान और मृदुभवन बिंदु एक से नहीं होते। रोजिन, अर्ध-पारदर्शी होता है। इसका रंग पीला से लेकर काला तक कुछ भी हो सकता है। सामान्य ताप पर यह भंगुर (ब्रिटल) है। रोजिन में मुख्यतः विभिन्न प्रकार के गंधराल अम्ल (विशेषतः अबीटिक अम्ल / abietic acid) होते हैं।

 उपयोग 
तारपीन तेल के निर्माण में सह-उत्पाद के रूप में रोज़िन प्राप्त होता है। इसका सर्वाधिक उपयोग (लगभग २८ प्रतिशत) कागज के निर्माण में सज्जीकरण के लिए होता है। इसके बाद इसका उपयोग साबुन बनाने (१७ प्रतिशत), पेंट, वार्निश और प्रलाक्षारस (१७.२ प्रतिशत) बनाने, रसायनक और भेषज (९.० प्रतिशत), १६ प्रतिशत संश्लिष्ट रेजिन तैयार करने और १३ प्रतिशत अन्य कामों में होता है। कोबाल्ट और मैंगनीज़ के साथ इसका शोषक (dier) बनता है, जिसका उपयोग पेंट में होता है। कृमि और सूक्ष्माणु विनाशक ओषधियों में और चिपकने के गुण के कारण सीमेंट, लिनोलियम और मोहर लगाने के चपड़े में रोज़िन काम आता है। इस के एस्टर बड़े उपयोगी सिद्ध हुए हैं। मेथिल एस्टर और एथिल एस्टर सुघट्यकारी रूप में और सहविलायक में काम आते हैं। इसका ग्लिसरील एस्टर 'एस्टर गोंद' के नाम से विख्यात है और जलप्रतिरोधक वार्निश बनाने में तुंग तेल के साथ प्रयुक्त होता है। संश्लिष्ट रेज़िन और नाइट्रोसैलूलोज़ के लेप चढ़ाने में भी एस्टर गोंद काम आता है।

 रोज़िन तेल 
रोज़िन के भंजक आसवन से रोज़िन तेल प्राप्त होता है। इसका क्वथनांक ऊँचा और अणुभार भारी होता है। मुद्रण स्याही और वार्निश में यह बड़ा उपयोगी सिद्ध हुआ है। रोज़िन तेल से मिलता जुलता चीड़ का तेल होता है। चीड़ का तेल काठ में नहीं रहता, वरन् काठ के भंजक आसवन से बनता है। इसके प्रभाजक आसवन से ऐल्फा टरपिनियोल, फेंचील ऐल्कोहॉल, बोर्नियोल और ऐनिथोल प्राप्त हुए हैं। अनेक उद्योगधंधों में इसका उपयोग होता है, जैसे उत्प्लावन विधि से अयस्कों के परिष्कार में, विलायक के रूप में रबर व्यवसाय में, अभिघर्षण (scouring) द्वारा वस्त्र की सफाई करने में और निस्संक्रामक तथा गंधहर औषधियों के निर्माण में।

श्रेणी:रेजिन
गाल्ल

right|thumb|300px|गाल्ल के समुद्र के किनारे किलेबन्दी जिस पर घास उग आयी है।
गाल्ल (सिंहल: ගාල්ල; तमिल: காலி; अंग्रेजी: Galle) श्रीलंका के दक्षिण-पश्चिमी समुद्रतट पर अवस्थित एक नगर तथा पत्तन है। अपनी उत्कृष्ट स्थिति के कारण यह उन्नतिशील नगर है।

श्रीलंका के नगरों में इसका पाँचवाँ स्थान है। इसके समीप बगानी कृषिक्षेत्र है, अत: यहाँ के पत्तन से नारियल का तेल, जटाएँ, रेशे और उससे बनी रस्सियाँ, रबर, तथा चाय का निर्यात होता है। यद्यपि यह नगर प्राचीन प्रतीत होता है, तथापि १२६७ ई. से पहले इसका कोई ऐतिहासिक उल्लेख नहीं मिलता। १४वीं सदी के मध्य में अरब यात्री इब्नबतूता ने इसका उल्लेख 'काली' (Kali) नाम से किया है। वस्तुत: इसका समुन्नितकाल पुर्तगालियों के आगमन के पश्चात् प्रारंभ होता है। यह डचों द्वारा स्थापित बंदरगाह है। पोताश्रय (harbour) के किनारे प्राकृतिक हैं किंतु प्रवेशद्वार खुला तथा खतरनाक चट्टानों से युक्त है। यहाँ डचों ने एक किला भी बनवाया था। यह १९वीं सदी के पूर्वार्ध तक श्रीलंका का सर्वाधिक महत्वपूर्ण पत्तन रहा। स्वेज नहर (१८६९ ई.) बनने तथा कोलंबों के विशाल कृत्रिम बंदरगाह के निर्माण के बाद इसका महत्व घट गया। यह उत्तर में कोलंबों से तथा दक्षिण-दक्षिण-पूर्व में मतारा से रेल तथा राजमार्ग द्वारा जुड़ा हुआ है। यह गाल्ल जनपद का प्रधान प्रशासनिक नगर भी है। इसे 'प्वांट डी गाल' (Point de Gall) भी कहते हैं। 

श्रेणी:श्रीलंका
श्रेणी:दक्षिणी प्रान्त, श्रीलंका
रोमन गाल

right|thumb|250px|रोमन साम्राज्य के अन्तर्गत गाल
गाल (Gaul) उस प्रदेश का अंग्रेजी नाम है जिसे रोमन लोग 'गैलिया' (Galia) कहते थे। रोमन साम्राज्य में गाल के अंतर्गत आधुनिक समूचा फ्रांस, बेल्जियम, लक्समबर्ग, पश्चिमी स्विट्जरलैण्ड, तथा पश्चिमी जर्मनी आते थे। रोमनों ने इस क्षेत्र पर लगभग ५०० वर्ष तक शासन किया।

आरंभिक रोमन युग में यहाँ बेल्गे, क्वीतानी और कैल्टी अथवा गैली लोग रहते थे। संयुक्त रूप से ये तीनों समूह गाल कहलाते थे। वे लोग दाढ़ी और केश दोनों रखते थे। ३९० ई. पू. गाल लोग आल्प्स पार कर इटली में घुसे और रोम को नष्टभ्रष्ट कर डाला। वे इटली से निकाल बाहर तो किए गए पर काफी समय तक वे इटली प्रायद्वीप के उत्तरी भाग पर अपना प्रभुत्व बनाए रहे। २०० ई. पू. गाल लोगों ने थ्रोस और मैसीडोनिया पर आक्रमण किया और लघु एशिया में घुसे। इस प्रदेश में वे गैलीशियन के नाम से प्रख्यात हुए।

रोमनों ने गालों को इटली से निकालने के बाद आल्प्स के उत्तर में रहनेवाले गालों पर आक्रमण किया और ई. पू. १०० तक भूमध्यसागर की गालों वाली पट्टी पर अधिकर कर लिया। जूलियस सीजर ने समस्त गालों पर अधिकार प्राप्त किया। इसके लिए उसने ई. पू. ५८ और ई. पू. ५० के बीच अनेक अभियान किए। उन सबका वर्णन अपनी पुस्तक ‘द गैलिक वार्स’ में किया है। रोम के अधीन वे चार प्रांतो में बँटे रहे और इसी रूप में अगले चार सौ साल तक रहे। उनका परवर्ती इतिहास जर्मन जातियों यथा, गाथ, बर्गुडी आदि में घुल मिल गया है।

श्रेणी:रोमन साम्राज्य
नाथानल्लूर

नाथानल्लूर भारतीय राज्य तमिलनाडु के कांचीपुरम जिले के वलजाबाद पंचायत समिति में एक छोटा सा गाँव है।
 नाथानल्लूर मंदिरों में त्योहारों 
लोकप्रिय मंदिरों की सूची में नीचे हैं।
 एल्लम्मान मंदिर ()
 पेरुमल मंदिर ()
 गणेश मंदिर ()
 गंगाईअम्मन मंदिर ()
 सेलिअम्मन मंदिर ()
 अदांजिअम्मन मंदिर () और बहुत ज्यादा है।
 श्री देवी एल्लम्मान & मंदिर फ़ोटो 
thumb|left|300px|श्री देवी एल्लम्मान मंदिर सामने का दृश्य
thumb|center|300px|अलंकृत श्री देवी एल्लम्मान

सन्दर्भ
ईड़ा

कई योग शास्त्रों में ईड़ा को तीन प्रमुख नाड़ियों में से एक माना गया है। अन्य दो के नाम हैं - पिंगला और सुषुम्ना।

ईड़ा ऋणात्मक ऊर्जा का वाह करती है। शिव स्वरोदय ईड़ा द्वारा उत्पादित ऊर्जा को चन्द्रमा के सदृश मानता है अतः इसे चन्द्रनाड़ी भी कहा जाता है। इसकी प्रकृति शीतल, विश्रामदायक और चित्त को अंतर्मुखी करनेवाली मानी जाती है। इसका उद्गम मूलाधार चक्र माना जाता है - जो मेरुदण्ड के सबसे नीचे स्थित है।

स्वरयोग के अनुसार जब श्वास का प्रवाह बाईँ नसिका-रंध्र में होता है तो वह मानसिक कार्यों के हेतु मनस शक्ति प्रदान करती है। इसे मांशपेशियों में शिथिलता आती है और शरीर का तापमान कम होता है। यह इस बात का भी संकेत है कि इस अवधि में मन अन्तर्मुखी तथा सृजनात्मक होता है। ऐसी स्थिति में मनुष्य को थकाने वाले और परिश्रम के कार्य को टालना चाहिए।

Category:योग
पिंगला

पिंगला, योग शास्त्रों के मुताबिक तीन प्रमुख नाड़ियों में से एक है। इससे शरीर में प्राण शक्ति का वहन होता है जिसके फलस्वरूप शरीर में ताप बढ़ता है। इससे शरीर को श्रम, तनाव और थकावट सहने की क्षमता प्रदान करता है। यह मनुष्य को बहिर्मुखी बनाता है।

Category:योग
रोंगटे खड़े होना

thumb|right|मानव बांह पर खड़े रोंगटे 
रोंगटे खड़े होना, किसी व्यक्ति की त्वचा के रोमों के आधार पर अनायास विकसित होने वाले उभार हैं जो कि ठंड या फिर गहन भावनाओं जैसे कि भय, विषाद, खुशी, उत्साह, प्रशंसा और कामोत्तेजना का अनुभव करने के कारण प्रकट हो सकते हैं। इनके लिए आयुर्वैज्ञानिक शब्द क्यूटिस एंसेरिना (cutis anserina), है। इस वाक्यांश को हिन्दी और उर्दु में एक मुहावरे की तरह भी प्रयोग किया जाता है। 
 सन्दर्भ 

श्रेणी:शारीरिकी
रितु कुमार

रितु कुमार एक भारतीय महिला फैशन डिजाइनर हैं। वे एक ऐसी पहली महिला डिजाइनर हैं, जिन्होंने भारतीय संस्कृति को नए रूप में स्थापित कर अन्तराष्ट्रीय प्रसिद्धि पाई। उन के कपडे उच्चवर्ग के साथ-साथ मध्य वर्ग के लिये भी बने होते हैं। इन कपड़ों में वे रेशम, चमडा और कपास का उपयोग अधिक करती हैं। उन की इंब्राइडरी पारंपरिक होती है। 

पंजाब के अमृतसर में जन्मी रितु कुमार स्वभाव से नर्म, हंसमुख और असीम धैर्य की धनी हैं। उन्होने दिल्ली के लेडी इर्विन कालेज से स्नातक की उपाधि प्राप्त कर अमेरिका में उच्च शिक्षा पूरी की। 1960 में उन्होंने कोलकाता के एक छोटे शहर में 4 हैण्ड प्रिंटर्स और 2 ब्लाक्स की सहायता से यह उधोग मात्र 50 हजारे रूपये में शुरू किया। तब उन्हें पता नहीं था की यह उघोग इतना आगे बढेगा और उन्हें इतनी कामयाबी मिलेगी। आज पूरे भारत में उन की 34 और अमेरिका में 1 दूकान है। वे भारी परम्परा और संस्कृति को ध्यान में रख कर कपडे बनाती हैं। इसलिए उन के बनाए हुए 'ईवनिंग गाउन' अन्तराष्ट्रीय प्रतियोगताओं में हमेशा इनाम के हकदार होते हैं। 2000 में उन्हें किंगफिशर ग्रुप ऑफ इंडस्ट्रीज ने लाइफ टाइम अवार्ड से नवाजा।

 सन्दर्भ 

श्रेणी:जीवित लोग
श्रेणी:पद्मश्री प्राप्तकर्ता
श्रेणी:अमृतसर के लोग
श्रेणी:फ़ैशन डिज़ाइनर
श्रेणी:1944 में जन्मे लोग
फरीद पर्बती

चित्र:350px| ]]

अंगूठाकार|फरीद पर्बती
फरीद पर्बती (जन्मनाम: ग़ुलाब नबी भट) कशमीर के उर्दू कवि थे। उन्होंने काव्य सहित अनेक पुस्तकों की रचना की। उन्होंने ग़ज़लें और रुबाई लिखी। उन्हें कला, संस्कृति और भाषा अकादमी सहित उनकी साहित्यिक रचनाओं के लिए विभिन्न पुरस्कार प्राप्त हुए।

 व्यक्तिगत जीवन 
पर्बती का जन्म ४ अगस्त १९६१ में कश्मीर में हुआ॥ उन्होंने इस्लामिया कॉलेज ऑफ़ साईंस एण्ड कोमर्स से अपनी स्नातक की शिक्षा पूर्ण की। उन्होंने कश्मीर विश्वविद्यालय से स्नातकोत्तर एवं एम॰ फ़िल॰ की शिक्षा पूर्ण की। उन्होंने १९९५ में कश्मीर विश्वविद्यालय से उर्दू में पीएचडी प्राप्त की। अपनी शिक्षा पूर्ण करने के बाद उन्होंने कश्मीर लेखा सेवा में अपनी सेवाएँ दी। उसके बाद उन्होंने २००१-२००६ कश्मीर विश्वविद्यालय के उर्दू विभाग में सहायक प्रोफेसर के पद पर कार्य किया। उन्होंने २००६ से अपनी मृत्यु तक इक़बाल संस्कृति और दर्शन संस्थान एसोसिएट प्रोफेसर के पद पर कार्य किया।
अंगूठाकार|किताब उर्दु
 साहित्यिक जीवन 
पर्बती ने ८ काव्य संग्रहों और समालोचनाओं सहित १४ पुस्तकें लिखी। उनकी सर्वश्रेष्ठ कृत्ति "उर्दू रुबायी" है जिसे व्यापक रूप से सराहना मिली।

 पुरस्कार 
 कला, संस्कृति और भाषा अकादमी..

 जीवन 

 आबी-निसान  1992
 इसबात 1997
  फरीद नामा  2003
  गुफ़्तगू चाँद से  2005
  हज़ार इमकान (काव्य संग्रह) 2006
  खबरी तहायुर  2007
  हजूम-ई-आईना  2010
 हज़ार इमकान  कुलयात (संग्रह) 2011

 सन्दर्भ 

 बाहरी कड़ियाँ
Urdu poet & critic Dr. Fareed Parbati passes away (उर्दू शायर एवं समालोचक डॉ॰ फरीद चल बसे) 
Dr. Fareed Parbati Recalling The Actual Of Rubayi (रुबायी को याद करते हुए डॉ॰ फरीद पर्बती) 
Urdu department pays tributes to Parbati (उर्दू विभाग ने पर्बती को श्रद्धांजलि दी) 
Omar condoles demise of Fareed Parbati (उमर ने फरीद पर्बती के निधन पर शोक व्यक्त किया) 

श्रेणी:1961 में जन्मे लोग
श्रेणी:२०११ में निधन
श्रेणी:श्रीनगर के लोग
भारत के पारंपरिक क्षेत्र

पारंपरिक तौर पर भारत में अनेक विशिष्ट क्षेत्रों का सम्मिलन रहा है। ये विशिष्ट क्षेत्र अपने इतिहास, सभ्यता, बोलचाल, भूगोल आदि के आधार पर आम जन द्वारा परिभाषित किए जाते रहे हैं। वर्तमान अवस्था में प्रशासनिक इकाईयों से तुलना करने पर कई क्षेत्रों की यथावत स्थिति किसी इकाई यथा प्रांत, जिला, तालुक तहसील, खण्ड, मंडल आदि के रूप में मौजूद हैं, तो कई क्षेत्र टुकड़ों में बंट चुके हैं अथवा एक दूसरे के साथ संयुक्त कर दिए गए हैं। इस लेख में एसे ही क्षेत्रों का वर्णन है जो आज भी पारंपरिक तौर पर अपने पुराने रूप, नाम या विलक्षण पहचान से जाने जाते हैं। एसे में इस लेख में भारत का अर्थ आज का भारत देश न हो कर पारंपरिक भारत अर्थात् भारतीय उपमहाद्वीप समझना चाहिए।

 उत्तर भारत 
 लद्दाख
 कश्मीर
 ज़ांस्कर
 लाहौल-स्पीति
 किन्नौर
 माझा
 मालवा
 दोआबा
 पंजाब (ऐतिहासिक-सम्पूर्ण पंजाब)
 मुलतान
 झंग
 गढ़वाल
 कुमाऊँ
 तराई
 मेवात
 दिल्ली
 ब्रज
 शेखावाटी
 राजपूताना 
 रोहेलखंड
 गंगा-जमुनी

 पूर्वी भारत 
 अवध
 संथाल
 परगना
 कामरूप
 झारखंड
 बंग
 पूर्वांचल
 उत्कल
 कलकत्ता (प्रेसिडेंसी)
 मिथिला
 कोशल

 मध्य भारत 
 बुन्देलखंड
 विन्ध्य क्षेत्र
 विदर्भ
 रायलसीमा
 
 पश्चिमी भारत 
 गांधार
 सिंध
 मारवाड़
 कारवाड़
 काठियावाड़
 कच्छ
 कोंकण
 मराठवाड़ा
 बॉम्बे (प्रेसिडेंसी)

 दक्षिण भारत 
 तेलंगाना
 रायलसीमा
 सीमान्ध्र
 मद्रास (प्रेसिडेंसी)

 सन्दर्भ 

श्रेणी:भारत
श्रेणी:भारत के पारंपरिक क्षेत्र
ज़रीना स्क्रूवाला

ज़रीना स्क्रूवाला (पूर्व नाम: ज़रीना मेहता, जन्म: 1961) एक भारतीय महिला उद्यमी और परोपकारी है। वर्तमान में वे फिल्म निर्माण से जुड़ी हैं और स्वदेश फाउंडेशन के प्रबंध न्यासी है।

 प्रारंभिक जीवन 
ज़रीना का जन्म 1961 में वॉशिंगटन डी॰ सी॰, संयुक्त राज्य अमेरिका में हुआ, किन्तु वे आठ वर्ष की उम्र में अपने परिवार के साथ भारत आ गईं। वे मुंबई के जे बी पेटिट स्कूल फॉर गर्ल्स से विद्यालीय शिक्षा ग्रहण करने के बाद सेंट जेवीयर्स कॉलेज मुंबई से अर्थशास्त्र में स्नातक किया। तत्पश्चात वे सेंट जेवियर्स इंस्टीट्यूट से विपणन और विज्ञापन में स्नात्त्कोत्तर की शिक्षा प्राप्त की।
 व्यक्तिगत जीवन 
स्क्रूवाला अपने पति रोनी स्क्रूवाला के साथ, मुंबई ब्रीच कैंडी में रहती है। लैब्राडोर स्प्राइट, पढ़ना और चाय की चुसकियाँ उसके जुनून हैं। उन्होने नई एक्रोपोलिस में दर्शन का अध्ययन किया है और एशिया सोसाइटी के बोर्ड से जुड़ी हुई हैं। 
 करियर 
स्क्रूवाला ने अपना करियर प्रोडक्सन मैनेजर के रूप में थियेटर से शुरू किया, जिसके संचालक थे प्रतिष्ठित थिएटर कलाकार पर्ल पदमसी। पर्ल के साथ अपने कार्यकाल के दौरान उनकी मुलाक़ात रोनी स्क्रूवाला और देवेन खोटे से हुई जो बाद में उनके व्यवसायी सहयोगी बनें। वे वर्तमान में स्वदेश फाउंडेशन के प्रबंध न्यासी है। यह फाउंडेशन, भारत में ग्रामीण सशक्तिकरण की दिशा में समर्पित है। इससे पूर्व वे यू टीवी सॉफ्टवेयर कम्यूनिकेशंस में मुख्य रचनात्मक अधिकारी की भूमिका निभा चुकी हैं, जहां उन्होने यूटीवी बिंदास, यूटीवी स्टार, यूटीवी एक्शन और हंगामा टीवी चैनलों के विस्तार और प्रबंध में सफलता पायी।

 सन्दर्भ 

 बाहरी कड़ियाँ
स्वदेश फाउंडेशन की वेबसाइट
आई बी एन लाइव

श्रेणी:जन संचार माध्यम
श्रेणी:मीडिया फ्रेंचाइजी
श्रेणी:भारतीय दूरदर्शन निर्माता
श्रेणी:1961 में जन्मे लोग
श्रेणी:भारतीय फिल्म निर्माता
श्रेणी:निर्माता
श्रेणी:जीवित लोग
अवन्तिवर्मन

अवंतिवर्मन् (लगभग ८५५ ई - ८८३) ८८५ से ८८४ तक कश्मीर के राजा थे। वह ललितादित्य के बाद राजा बने।
उनका राज्य एक सुवर्ण काल माना जाता है। अवन्तिपोरा नगर उनके नाम पर है। आइन-ए-अकबरी के अनुसार अवंतीवर्मन कश्मीर के शासक थे ।

 परिचय 
उत्पल राजकुल का यह पहला राजा जब कश्मीर की गद्दी पर बैठा तब कश्मीर गृहयुद्ध से लहूलुहान हो रहा था और उसपर दरिद्रता की छाया डोल रही थी। करकाटक राजाओं की कमजोरी से गांवों के डायर जमींदार सशक्त हो गए थे और उनके कारण प्रजा तबाह थी। न जीवन की रक्षा हो पाती थी, न धन की। देश की उपज इतनी कम हो गई थी कि अन्न सोने के भाव बिकने लगा था। अवंतिवर्मन् ने देश में शांति स्थापित करने का सफल प्रयत्न किया। डायरों को दबाकर उसने अपने मंत्री सुय्य (सूर्य) की सहायता से देश की आर्थिक स्थिति संभाली, नहरें निकलवाकर सिंचाई का प्रबंध किया और झेलम की धारा बदल दी। एक खिरनी चावल का मूल्य, जो पहले २०० दीनार हुआ करता था, अब ३६ दीनार का हो गया। अवंतिवर्मन् ने अवंतिपुर नाम का नगर बसाया जो वंतपोर के नाम से आज भी मौजूद है। उसने अनेक मंदिर बनवाकर उन्हें देवोत्तर संपत्ति से समृद्ध किया। वह पंडितों का आदर करता था और उसी की संरक्षा में प्रसिद्ध साहित्यकार आलोचक आनंदवर्धन ने अपना 'ध्वन्यालोक' रचा।

 सन्दर्भ 

श्रेणी:कश्मीर के लोग
श्रेणी:जम्मू और कश्मीर का इतिहास
सन्त बारलाम एवं जोसाफेट

right|thumb|300px|१२वीं शती की एक पाण्डुलिपि में जोसाफेट का ईसाई चित्रण
सन्त बारलाम एवं जोसाफेट (Barlaam and Josaphat) की कहानी मूलतः गौतम बुद्ध की कहानी है जो इस्लामिक जगत से होकर ईसाई जगत में पहुंची। इस्लामी जगत में यह कथा 'बिलौहर और बुदासफ' या 'बिलावहर-व-युदासफ' नाम से मध्य इरानी भाषा में प्रचलित हुई। 

श्रेणी:बौद्ध धर्म
भारतीय मूल के सबसे बुजुर्ग दम्पति

भारतीय मूल के सबसे बुजुर्ग दम्पति करम चन्द और करतारी चन्द इंग्लैण्ड के ब्राडफोर्ड में रहते हैं। 11 दिसम्बर 1925 को सिक्ख रीतिरिवाज़ से पंजाब में शादी करके भारत से सन् 1965 में इंग्लैण्ड (यूनाइटेड किंगडम) चले गये और वहीं बस गये। यूनाइटेड किंगडम में रहने वाला यह भारतीय दम्पति सबसे अधिक आयु तक वैवाहिक जीवन का आनन्द लेने वाले करतारी करमचन्द उल्लेखनीय उदाहरण है।भारतीय मूल के पति-पत्नी सबसे बुजुर्ग दंपति - प्रभात खबर 11 दिसम्बर 2013 का समाचार अभिगमन तिथि: 13 दिसम्बर 2013
 
10 नवम्बर 1905 में उत्तर भारत के पंजाब प्रान्त में एक छोटे से गाँव में जन्मे करम चन्द ने कृषि कार्य करते हुए परम्परागत तरीके से युवावस्था में पंजाब की ही एक कन्या करतारी से विवाह किया। करतारी का जन्म 1 नवम्बर 1912 में हुआ था। वह अपने पति से आयु में सात वर्ष छोटी है।Karam Chand celebrates his 107th birthday  - डेली गज़ट यू के में प्रकाशित 10 नवम्बर 2012 का समाचार अभिगमन तिथि: 13 दिसम्बर 2013

पासपोर्ट में दी गयी जन्मतिथि के अनुसार पति की आयु 108 वर्ष और पत्नी की 101 वर्ष है। सन् 1925 में विवाह-सूत्र में बँधने के बाद भारतीय मूल का यह दम्पति अपने वैवाहिक जीवन के 88 वर्ष देख चुका है जो अपने आप में अब तक का एक रिकॉर्ड है।Couple Karam and Kartari Chand married for 86 years  - बीबीसी इंग्लैण्ड 7 जनवरी 2012 का समाचार अभिगमन तिथि: 13 दिसम्बर 2013

अपने सबसे छोटे बेटे सतपाल चन्द के पास वाशिंगटन स्ट्रीट ब्राडफोर्ड में 40 साल से भी अधिक समय से रह रहे इस दम्पति के आठ सन्तान हुईं, जिनसे 27 पोते-पोतियाँ और 23 परपोते-परपोतियाँ हैं।Karam Chand celebrates his 107th birthday  - डेली गज़ट यू के में प्रकाशित 10 नवम्बर 2012 का समाचार अभिगमन तिथि: 13 दिसम्बर 2013

उनकी बेटी कौशल्या देवी के अनुसार पूरा परिवार अपने माता-पिता को इस आयु में भी स्वस्थ और सुखी देखकर खुश है।We just get on, say the couple together for 87 years  - यॉर्कशायर पोस्ट यूनाइटेड किंगडम 9 जनवरी 2012 का समाचार अभिगमन तिथि: 13 दिसम्बर 2013 इस दम्पति के स्वस्थ जीवन का राज बताते हुए उनके सबसे छोटे पुत्र सतपाल कहते हैं कि उन्होंने कभी भी अपने माता-पिता को आपसी बहस में उलझते नहीं देखा। जो पत्नी (करतारी) ने कहा पति (करमचन्द) ने मान लिया और जो पति ने कहा उसे पत्नी ने स्वीकार कर लिया। सुख और दुख को दोनों एक समान भाव से ग्रहण करते हैं।Bradford couple married for 87 years visit Buckingham Palace  - बीबीसी न्यूज़ यू के 22 मई 2013 का समाचार अभिगमन तिथि: 15 दिसम्बर 2013

 सन्दर्भ 

 बाहरी कड़ियाँ
 Couple Karam and Kartari Chand married for 86 years - बीबीसी इंग्लैण्ड 7 जनवरी 2012 का समाचार अभिगमन तिथि: 13 दिसम्बर 2013
 भारतीय मूल के पति-पत्नी सबसे बुजुर्ग दंपति - प्रभात खबर 11 दिसम्बर 2013 का समाचार अभिगमन तिथि: 13 दिसम्बर 2013
 We just get on, say the couple together for 87 years - यॉर्कशायर पोस्ट यूनाइटेड किंगडम 9 जनवरी 2012 का समाचार अभिगमन तिथि: 13 दिसम्बर 2013
 Karam Chand celebrates his 107th birthday - डेली गज़ट यू के में प्रकाशित 10 नवम्बर 2012 का समाचार अभिगमन तिथि: 13 दिसम्बर 2013
 Bradford couple married for 87 years visit Buckingham Palace - बीबीसी न्यूज़ यू के 22 मई 2013 का समाचार अभिगमन तिथि: 13 दिसम्बर 2013

 इन्हें भी देखें
 फिरोजुद्दीन मीर - सबसे अधिक आयु का भारतीय 
 लम्बा वैवाहिक जीवन जीने वाले दम्पतियों की सूची

श्रेणी:जीवित लोग
श्रेणी:1905 में जन्मे लोग
रमेशचन्द्र मजुमदार

अध्यापक रमेशचन्द्र मजुमदार (१८८८- १९८०) भारत के प्रसिद्ध इतिहासकार थे। वे प्रायः 'आर सी मजुमदार' नाम से अधिक प्रसिद्ध हैं। उन्होने ने प्राचीन भारत के इतिहास पर बहुत कार्य किया। उन्होने भारत की स्वाधीनता के इतिहास पर भी बहुत कुछ लिखा है। उन्होने कहा था कि 1857 का विद्रोह "न तो पहला, न ही राष्ट्रीय, न ही स्वतंत्रता संग्राम था" 

1921 में वे ढाका विश्वविद्यालय में प्रोफेसर नियुक्त हुए। १९३६ से १९४२ तक वे इस विश्वविद्यालय के उपकुलपति रहे। १९५० में वे काशी हिन्दू विश्वविद्यालय के भारतविद्या महाविद्यालय के रेक्टर रहे। उन्होने शिकागो विश्वविद्यालय में भी शिक्षण कार्य किया। यूनेस्को के मानव इतिहास कमीशन के उपाध्यक्ष रहे। रामकृष्ण परमहंस तथा स्वामी विवेकानन्द के वे बड़े प्रशंसक थे

ऐतिहासिक व्याख्या-
डॉ मजूमदार ने अपने 10 खण्डों में प्रस्तावित History & culture of the Indian People में प्रकाशित “खंडो में प्रारम्भिक काल के महमूद कर आक्रमण तक का विवरण दिया है। स्वातंत्र्योत्तर भारतीय इतिहास लेखन में इसका महत्वपूर्ण स्थान है। इस पुस्तक में डॉ मजूमदार ने भारतीय इतिहास को तीन काल खंड में बांटा है। प्राचीन काल 1000 ई० तक, मध्य काल 1000 ई० से 1818 ई० तक तथा आधुनिक काल 1818 से आगे।

आप *हिस्ट्री एंड कल्चर ऑफ इंडियन पीपुल* के महासम्पदाक थे

 प्रकाशन 
 Set of 11 volumes from Ancient India to Freedom of India

 The Struggle for  Empire 

An Advanced History of India. London, 1960. ISBN 0-333-90298-X
भारतीय जनगनेर संस्कृति ओ इतिहास

Ancient India ISBN 81-208-0436-8
The sepoy Mutiny and the rebellion of 1857-1957
भारतेर स्बाधीनता आन्दोलनेर इतिहास ISBN 0-8364-2376-3
चम्पा ISBN 0-8364-2802-1
Vakataka - Gupta Age Circa 200-550 A.D. ISBN 81-208-0026-5
बांलार इतिहास ISBN 81-7646-237-3
Main currents of Indian history ISBN 81-207-1654-X
Classical accounts of India
Hindu Colonies in the Far East ISBN 99910-0-001-1

श्रेणी:भारतीय इतिहासकार
लेव गुमिल्योव

right|thumb|300px|लेव गुमिल्योव
अंगूठाकार|Lev Gumiljov (1934)
लेव गुमिल्योव (रूसी: Лев Никола́евич Гумилёв; अंग्रेजी:Lev Nikolayevich Gumilev ; 1 अक्टूबर 1912 – 15 जून 1992) सोवियत संघ के इतिहासकार, नृवैज्ञानिक और अनुवादक थे। 
इतिहासकार, भूगोलविद और कवि गुमिल्योव एक सर्वज्ञ विद्वान थे। संसार भर में मानिविकी विषयों के अध्ययन और चिंतन-मनन पर उन्होंने गहरी छाप छोड़ी।

 परिचय 
लेव गुमिल्योव का जन्म 1 अक्टूबर 1912 को तत्कालीन राजधानी सेंट पीटर्सबर्ग के समीप एक गांव में हुआ। उनके माता-पिता आन्ना अख्मातोवा और निकोलाई गुमिल्योव दोनों ही रूस के सर्वश्रेष्ठ कवियों में माने गए हैं। बेटे के जीवन पर उनके यश की छाया बनी रही, परंतु अंततोगत्वा उसने खुद भी उनसे अधिक ही यश बटोर लिया। 

बीसवीं सदी के आठवें दशक में उन्होंने यह सिद्धांत पेश किया कि हर कौम यानी नृजाति एथनस जैसे प्राकृतिक परिवेश में जीती है, उसी के अनुसार उसका विकास होता है। गुमिल्योव ने सबसे पहले अपने आप से यह सवाल पूछा कि जिसे हम नृजाति कहते हैं वह चीज़ क्या है? मानवों के जिस समूह को नृजाति माना जाता है उसका आंतरिक ढांचा कैसा होता है, अपने चारों ओर की दुनिया के साथ वह कौन से ऐसे सूत्रों से जुड़ा होता है कि सदियों तक अपनी अलग पहचान बनाए रखता है? पिछली कुछ सदियों से यही माना जाता रहा है कि हर नृजाति के जन्म, उन्नति और अवनति की प्रक्रियाएं समाज के विकास के नियमों से जुड़ी होती हैं। गुमिल्योव को यह मान्यता स्वीकार नहीं थी। उनका यह मानना था कि एक बड़े भूभाग पर जी रहा मानव-समूह ही नृजाति है, कि इसका जन्म और विकास नए सामाजिक-आर्थिक ढाँचे की उत्पत्ति से नहीं जुड़ा होता। मिसाल के लिए, सामंती व्यवस्था खत्म होने के साथ कोई नृजाति लुप्त नहीं हुई, न ही पूंजीवादी व्यवस्था के उदय के साथ कोई नई नृजाति प्रकट हुई।

भारत में उनकी विशेष रूचि थी। रवीन्द्रनाथ ठाकुर के सृजन के वह भक्त थे, उनकी चेष्टा थी कि रूसी पाठक भी इस महान कवि के रचे सौंदर्य का रसपान कर सकें। आठवीं सदी में भारत में हुई राजपूताना क्रांति पर उन्होंने एक पुस्तक लिखी। मौर्य वंश के साम्राज्य की सांस्कृतिक धरोहर और बौद्ध धर्म उनके लिए शोध के अत्यंत रोचक विषय थे।

 बाहरी कड़ियाँ
लेव गुमिल्योव - एक पैशनेट इतिहासकार

श्रेणी:इतिहासकार
श्रेणी:1912 में जन्मे लोग
राम सिंह ठाकुर

कप्तान राम सिंह ठाकुर (नेपाली: कप्तान राम सिंह ठकुरी 15 अगस्त 1914 – 15 अप्रैल 2002) भारत के स्वतंत्रता संग्राम सेनानी तथा संगीतकार एवं गीतकार थे। वे मूलतः नेपाल के थे। उन्होने आजाद हिन्द फौज में सेवा करते हुए उन्होने 'कदम-कदम बढ़ाए जा', 'शुभ सुख चैन' सहित अनेकों राष्ट्रभक्ति के गीतों की रचना की।

बाद में उन्होने उत्तर प्रदेश सशस्त्र सेना (पीएसी) के लिए भी काम किया तथा 'कांस्तेबुलरी बैण्ड' की स्थापना की।

राष्ट्रगान के वर्तमान संगीत मय घुन बनाने का श्रेय कैप्टन राम सिंह ठाकुर को जाता है 

 बाहरी कड़ियाँ
कप्तान राम सिंह ठाकुर

श्रेणी:भारतीय स्वतंत्रता सेनानी
श्रेणी:1914 में जन्मे लोग
विद्युत्-क्षेत्र

right|thumb|300px|बिन्दु आवेश के चारों ओर विद्युत क्षेत्र, जब उसके आसपास कोई अन्य आवेश या कोई चालक पदार्थ न हो
thumb|300px|पास-पास रखे हुए दो विपरीत बिन्दु आवेशों के कारण उत्पन्न विद्युत क्षेत्र
यदि किसी स्थान पर स्थित किसी स्थिर आवेशित कण पर बल लगता है तो कहते हैं कि उस स्थान पर विद्युत्-क्षेत्र (electric field) है। विद्युत क्षेत्र आवेशित कणों के द्वारा उत्पन्न होता है या समय के साथ परिवर्तित हो रहे चुम्बकीय क्षेत्र के कारण। विद्युत क्षेत्र की अवधारणा सबसे पहले माइकल फैराडे ने दिया था। विद्युत क्षेत्र एक सदिश (vector) राशि है। 

परिभाषा : किसी आवेश के चारों तरफ का वह क्षेत्र जिसमें किसी अन्य आवेश को लाने पर वह वैद्युत बल (आकर्षण या प्रतिकर्षण बल) का अनुभव करता है, विद्युत क्षेत्र कहलाता है।

इसकी एस आई इकाई, वोल्ट प्रति मीटर (V/m) है।

इसी प्रकार विद्युत क्षेत्र की तीव्रता भी है: " विद्युत् क्षेत्र की किसी बिंदु पर स्थित एकांक धनावेश जितने बल का अनुभव करता है,उसे उस बिंदु पर विद्युत क्षेत्र की तीव्रता कहते हैं।"
इसका सी मात्रक न्यूटन प्रति कुलम है। 
        अर्थात; 
         E = F/Q

इन्हें भी देखें
विद्युत विभव

श्रेणी:विद्युत चुम्बकत्व
इंद्रायणी एक्सप्रेस

२२१०५ और २२१०६ इंद्रायणी एक्सप्रेस एक सुपरफ़ास्ट एक्सप्रेस है। भारतीय रेलवे से सम्बंधित यह रेल मुंबई सी एस टी और पुणे जंक्शन के बीच रोजाना चलती है। इसका नाम पुणे के पास बहने वाली एक नदी इंद्रायणी के नाम पर किया गया है। यह रेल जिसका कि पिछला क्रमांक १०२१ मुंबई से पुणे प्रस्थान के दौरान था तथा १०२२ पुणे से मुंबई आगमन के दौरान था, अब इसे और उन्नत कर दिया गया ह। अब यह सुपर फ़ास्ट ट्रेन हो गयी है। २२१०५ (मुंबई सी एस टी – पुणे जंक्शन) २२१०६ (पुणे जंक्शन से मुंबई सी एस टी)।

 कोच 
इंद्रायणी एक्सप्रेस में २ एयर कंडिशन्ड चेयर तथा आठ सामान्य द्वितीय श्रेणी की कार हैं। पास होल्डर्स के लिए २ सामान्य द्वितीय श्रेणी के आरक्षित कोच तथा ५ सामान्य अनारक्षित कोच होते हैं। भारतीय रेलवे के साथ करार पे कोचों की संख्या मांग के हिसाब से कम या ज्यादा की जाती है।

 सेवाएं
इंद्रायणी एक्सप्रेस की शुरुआत पहली बार २७ अप्रैल १९८८ को की गयी थी जो की मुंबई सी एस टी से पुणे के बीच चलने वाली ६ इंटरसिटी कारों में से एक है। दूसरी अन्य कारें १२१२७/२८ मुंबई पुणे इंटरसिटी एक्सप्रेस, ११००७/०८ डेक्कन एक्सप्रेस, ११००९/१० सिंहगड एक्सप्रेस, १२१२५/२६ प्रगति एक्सप्रेस और १२१२३/२४ डेक्कन एक्सप्रेस हैं। २२१०५ इंद्रायणी एक्सप्रेस - तीन घंटे २८ मिनट में १९२ किलोमीटर की दूरी ५५.३८ किलोमीटर प्रति घंटा की रफ़्तार से पूरी करती है। जबकि २२१०५ इंद्रायणी एक्सप्रेस तीन घंटे २० मिनट में १९२ किलोमीटर की दूरी ५७.६० किलोमीटर प्रति घंटा की रफ़्तार से पूरी करती है |
left|thumb|इंद्रायणी एक्सप्रेस - २२१०६ - द्वितीय श्रेणी डबा
left|thumb|इंद्रायणी एक्सप्रेस - २२१०६

 यात्रा परिपथ 
हालाँकि मार्ग का बिजली करण पूरी तरह हो चुका है पर यह ट्रेन डीजल इन्जिन से चलती है। गूटी का डब्ल्यू डी एम् ३ डी इन्जिन मुंबई सी एस टी तक इस ट्रेन को खीचता है।

 समय सारणी 
मुंबई सी एस टी से पुणे के लिए चलने वाली छे ट्रेनों में से एक है इंद्रायणी एक्सप्रेस तथा यह सबसे आखिरी में वापस आती है। 
ट्रेन संख्या २२१०५ इंद्रायणी एक्सप्रेस मुंबई सी एस टी से हर रोज ०५ : ४० बजे जाती है तथा पुणे जंक्शन पर ०९ : ०८ बजे पहुंचती है। लौटते समय २२१०६ इंद्रायणी एक्सप्रेस पुणे जंक्शन से १८ : ३५ बजे निकलती है तथा मुंबई सी एस टी २१ : ५५ बजे पहुंचती है। आने तथा जाने वाली दोनों ट्रेनों की मिश्रित समय सारणी इस प्रकार है-
 स्टेशन संख्या स्टेशन नाम 
२२१०५ – मुंबई सी एस टी  से  पुणे जंक्शन स्रोत्र स्टेशन से दूरी किलोमीटर में किमी में दिन 
२२१०६ – पुणे जंक्शन से मुंबई सी एस टी स्रोत्र स्टेशन से दूरी किलोमीटर में किमी में दिन
२२१०६ – मुंबई सी एस टी से पुणे जंक्शन-आगमन प्रस्थान आगमन प्रस्थान  सीएसटीएम  मुंबई छत्रपती शिवाजी टर्मिनस स्त्रोत ०५:४० ० १  २१ :५५ गंतव्य १९२ १  डीआर दादर०५:५१ ०५:५३ ९ १  २१ :३३ २१ :३५ १८३ १  टीएनए ठाणे ०६:१४ ०६:१६ ३३ १ २१:०८ २१:१० १५९ १ केवायएन कल्याण ०६:३५ ०६:३७ ५४ १ २०:५0 २०:५२ १३९ १ केजेटी कर्जत 0७:१५ ०७:१७ १०० १ २०:०८ २०:१० ९२ १ एलएनएल लोनावला  ०८:०० ०८:०२ १२८ १ १९:२३ १९:२५ ६४ १ एसव्हीजेआरशिवाजीनगर ०८:५० ०८:५२ १८९ १ ठहराव नहीं ठहराव नहीं xxx १ पूणे पुणे जक्शन ०९:०८ गंतव्य १९२ १ स्त्रोत १८:३५ ० १

 विचलन की घटना 
१ दिसम्बर १९९४ की रात को इंद्रायणी एक्सप्रेस के ब्रैकिंग पॉवर ने कर्जत और लोनावला के बीच, ठाकुरवाडी केबिन के निकट आग लग जाने पर काम करना बंद कर दिया। रनवे ट्रेन निचली पहाड़ी क्षेत्र के तरफ १०० किलोमीटर प्रति घंटा की रफ़्तार से उतर गयी तथा मैदानी क्षेत्र में जाकर रुकी। वास्तविक कारण अभी भी अज्ञात हैं।

 सन्दर्भ 

श्रेणी:मेल एक्स्प्रेस ट्रेन